આ અંગે વિગતો આપવા યોજાયેલ પત્રકાર પરિષદમાં માહિતી આપતા પોલીસ કમિશ્નર મનોજ અગ્રવાલે જણાવ્યું હતું કે પ્રથમ દ્રષ્ટિએ આ ગુનાનો ભેદ ઉકેલવો ખુબ મુશ્કેલ લાગતો હતો પરંતુ પોલીસની સારી મહેનતથી ભેદ ઉકેલાઈ ગયો છે તેઓએ જણાવ્યું હતું કે સૌપ્રથમ પોલીસે સીસીટીવી ફૂટેજ ચેક કરતા લૂંટમાં ઉપયોગમાં લેવાયેલ એક્ટિવાના નંબર જી જે 03 એલ એ 1102 હોવાનું સીસીટીવીમાં નજરે પડતા તપાસ કરતા આ એક્ટિવા આરએમસી માયાણી ક્વાર્ટરમાં રહેતા જીગ્નેશ પ્રભુભાઈ વેગડાનું હોવાનું જાણવા મળતા ત્યાં રાત્રે 9 વાગ્યે તપાસ કરતા જીગ્નેશ અમદાવાદ ગયો હોવાનું પરિવારજનોએ જણાવ્યું હતું જેથી તેનો ફોટો લઈને કોણ તેને મુકવા ગયો છે તે અંગે પૂછતાં તેનો એક મિત્ર મુકવા ગયો હોય તેવું કહેતા તેના મિત્રને પૂછપરછ કરતા તે ગ્રીનલેન્ડ ચોકડી પાસે મુકવા ગયો હતો અને સૌરાષ્ટ્ર લખેલી બસમાં ગયો હોવાનું જણાવતા એસટી બસ સ્ટેન્ડે તપાસ કરતા આ સમયે જામનગર અમદાવાદ બસ ગઈ હોવાનું જણાવતા તાબડતોબ એક ટિમ હાઇવે ઉપર દોડાવી હતી જીપીઆરએસ સિસ્ટમથી ચેક કરતા બસ સાયલા નજીક ડોળીયાથી આગળ પહોંચી હોવાનું જાણવા મળતા પીએસઆઇ જોગરાણાએ બસ ઉભી રખાવી હતી અને તેમાં તેઓ ચડી ગયા હતા ફોટા આધારે જીગ્નેશ મળી આવતા 15 મિનિટ બાદ ફરી બસ ઉભી રખાવી અન્ય સ્ટાફને પણ સાથે લઇ લીધો હતો તેની સાથે જ અમરસિંહ તંબોળીયા અને ચેતન ચાવડા પણ મળી આવતા ત્રણેયની ધરપકડ કરી હતી તેઓની પૂછતાછમાં તેઓને રંજન પાંડેએ આ કામ તેના મામા વિક્રમસિંહના કહેવાથી કર્યું હોવાનું જણાવતા તે બંનેને પણ દબોચી લીધા હતા આકરી પૂછપરછમાં ફરિયાદી સમાન આરોપીએ એવું જણાવ્યું હતું કે શેઠ પાસે થોડા દિવસો પૂર્વે 20 હજાર માંગ્યા હતા જે નહિ આપતા તેનો ખાર રાખી આ લૂંટનો પ્લાન ઘડ્યો હતો રંજન ભાણેજ થતો હોય તેને કામ સોંપ્યું હતું રંજનની દુકાને પાણીના કેરબા નાખવા આવતા ચેતનને વાત કરતા ચેતને અમરસિંહ અને જીગ્નેશને આ કામ કરવાનું કહ્યું હતું જેથી પ્લાન મુજબ વિક્રમસિંહ તેના મિત્ર જીતેન્દ્ર સાથે પૈસા લઈને નીકળ્યો હતો અને પૈસા આપી દીધા બાદ લૂંટ થઇ હોવાનું તરકટ રચ્યું હતું.